  Анжелика Тихонова корреспондент Удмуртиын «Театральное Приволжье» фестиваль улсын афишаосъя конкурсэ 68 уж вуиз ини. Со сярысь фестивальлэн «ВКонтакте» мерлыко вотэсысь огиназ ивортэмын. Афишаос пӧлын, валамон ини, интыысь лулчеберетлэн но аспӧртэмлыклэн тодметъёсыз адӟисько. Со удмурт пужыос но, йӧскалык дӥсь но, удмуртъёсын ӵемгес кутӥськись буёлъёс но Вадим Костылев, фестивальлэн жюриезлэн ёзчиезТуннэ нуналлы вуэм афишаос пӧлысь 39-эз бадӟымъёслэн номинациязы («30 ареслэсь бадӟым студентъёс пӧлын») пыриськисьёслэн ужъёссы луо. Конкурсэ пыриськись афишаос 6 фото Ужъёсты кутон 20-тӥ куарусёнозь кыстӥськоз на. Устооссэ ужъёсты Удмуртиысь дышетонъя но тодосъя министерстволэн дипломъёсыныз пусъёзы. Озьы ик соосты элькунын «Театральное Приволжье» фестиваль сярысь ивортодэт вӧлмытонэ кутозы.  Тодэ вайытом, 18-21 куарусёнэ Сыктывкарын Финн-угор калыкъёслэн учкон (визуальной) искусствооссыя «Туйвеж» VI калыккуспо фестиваль ортчоз. Отчы Удмуртиын улӥсьёс но пыриськыны быгато. Тегъёс: Мерлык Лулчеберет Театр Удмуртия фестиваль вожвылъяськон Театрлэнарез  